རྒྱ་ནག་ལ་བསྟན་པ་སྤེལ་བའི་ཞོར་དུ་བོད་ཀྱི་སློབ་མའང་མང་དུ་བསྐྱངས་ཏེ་དཔེར་ན་ནང་བསྟན་སློབ་གྲྭར་བཞུགས་དུས་བློ་གསལ་འཇུག་ངོགས་ཚར་དྲུག་དང་དག་ཡིག་མཁས་པ་དགའ་བསྐྱེད་སོགས།མདོ་སྨད་ཞིབ་འཇུག་ཁང་དུའང་བཞུགས་དུས་ཀྱང་ཕྱོགས་སོ་སོའི་དོན་གཉེར་ཅན་དག་ལ་བློ་གསལ་འཇུག་ངོགས་དྲུག་བཅས་བསྡོམས་པའི་ཚར་བཅུ་གཉིས་ཁྲིད།བླ་བྲང་དགོན་པའི་སློབ་གཉེར་བ་སྐོར་ཞིག་ལ་ལོ་ཙཱའི་སྐོར་གྱི་སློབ་ཁྲིད་གནང་།ཁོང་གི་མི་ཚེ་ནི་དཔལ་རི་བོ་དགེ་ལུགས་པའི་བསྟན་པའི་ཡིག་བསྒྱུར་གྱི་ཆེད་དུ་བཏང་ཞིང་།དགེ་བའི་བཤེས་གཉེན་དག་གིས་ཁོང་ལ་གཞུང་གང་ཞིག་རྒྱ་ཡིག་ཏུ་བསྒྱུར་དགོས་པ་བཀའ་གནང་མ་ཐག་ཏུ་ཁོང་གིས་དེ་མུར་སྙུ་གུ་ཐོགས་ནས་ཡིག་སྒྱུར་ལ་གཞོལ།